Anexă

 la Ordinul IMSP CS Nr2 Orhei

 Nr. 01/01/-04/87 din 15 .08.2017

A N U N Ț

privind organizarea concursului pentru ocuparea

funcțiilor vacante din **10.12.2020**

  IMSP Centru de Sănătate Nr. 2 Orhei cu sediul or. Orhei, str. V. Lupu 127 anunță concurs pentru ocuparea funcțiilor vacante după cum urmează:

Șef Secție Medicină de Familie eliberat CS nr. 2 Orhei - 1,0 sal.

 Medic de familie la Oficiul Medicilor de Familie Podgoreni - 1,0 sal.

Medic de familie la Oficiul Medicilor de Familie Jora de Mijloc - 1,0 sal.

 Medic de familie la Oficiul Medicilor de Familie Jora de Jos - 0,75sal.

 Medic de familie la Oficiul Medicilor de Familie Pohrebeni -0,5sal .

 Medic imagist sonografist CS Nr. 2 Orhei -1,0 sal.

 Asistent medical pentru eliberarea certificatelor medicale - 0,5 sal.

 Asistent medical de familie CS nr. 2 Orhei – 1.0 sal. (temporar)

 Președintele comisiei de angajare prin concurs ȘSMF A. Stratulat

***La concurs pentru ocuparea unui post vacant se pot înscrie persoanele,***

***care îndeplinesc următoarele condiții generale****:*

 - au cetățenia Republicii Moldova;
    - au cetăţenia altor state, dar domiciliu în Republica Moldova și permis de lucru în Republica Moldova;
    - cunosc limba română scris și vorbit;
    - sunt în capacitate deplină de exercițiu;
    - au starea de sănătate corespunzătoare postului pentru care candidează, atestată pe baza adeverinţei medicale, eliberate de medicul de familie sau de unităţile sanitare abilitate;
    - nu au fost condamnați definitiv pentru săvârșirea unei infracțiuni, incompatibilă cu exercitarea funcției;

***Pentru înscrierea la concurs candidaţii vor prezenta***

***un dosar de concurs care va conţine următoarele documente:***

    a) cerere de înscriere la concurs;
    b) copia actului de identitate;
    c) copiile diplomelor de studii şi ale altor acte care atestă efectuarea unor specializări sau instruiri;
    d) copie conformă cu originalul a carnetului de muncă sau, după caz, o adeverinţă care să ateste vechimea în muncă şi, după caz, în specialitate;
    e) cazierul judiciar sau declaraţie pe propria răspundere că nu are antecedente penale care să-l facă incompatibil cu funcţia pentru care candidează;
    f) adeverinţă medicală care să ateste starea de sănătate corespunzătoare;
    g) curriculum vitae;
    h) copie a certificatului de căsătorie sau copii după documente care atestă

schimbarea numelui în cazul în care candidatul şi-a schimbat numele;
    i) 2 referințe de la locurile anterioare de lucru.

Copiile documentelor se prezintă concomitent cu documentele originale pentru a confirma veridicitatea lor sau pot fi autentificate de notar.

 Dosarele pot fi depuse la IMSP CS Nr 2 Orhei, în termen de 20 zile de la data publicării, inclusiv, între orele 800-1700, cu excepția zilelor de sâmbătă și duminică.

  ***Data limită de depunere a dosarelor este de 12.01.2021.***

 În perioada de ***12.01- 15.01.2021***  comisia de concurs va selecta dosarele depuse pe baza îndeplinirii condițiilor de participare la concurs.

 La data de ***18.01.2021*** rezultatele procedurii de preselectare vor fi afișate pe pagina web al Ministerului Sănătății Muncii şi Protecţiei Sociale al RM, pagina web al Consiliului Raional Orhei, pagina web al IMSP CS Nr.2 Orhei și pe panoul informativ al IMSP CS Nr. 2 Orhei, cu mențiunea „admis” sau „respins”.

 Motivul respingerii dosarului se va prezenta în scris candidatului refuzat.

 Candidații care vor trece proba de preselectare vor fi invitați la interviu la data de  ***18.01.2021, ora 1000* .**

 Interviul reprezintă o sesiune de întrebări adresate de către Comisie și răspunsuri oferite de către candidat.

Criteriile de evaluare pentru proba de interviu sunt următoarele:

a)abilități de comunicare;

b)abilități și cunoștințe impuse de funcție;

c)capacitatea de analiză și sinteză;

d)motivația candidatului;

e)comportamentul în situațiile de criză.

 În urma evaluării tuturor candidaților se va considera acceptat pentru ocuparea postului vacant candidatul care a obținut cel mai mare punctaj dintre candidații care au concurat pentru acelaș post.

 Comisia va înainta dosarul candidatului acceptat Șefului IMSP CS Nr. 2 Orhei pentru inițierea procedurii de angajare, anterior informînd persoana selectată despre rezultatul concursului prin scrisoare în termen de maximum 3 zile lucrătoare de la data susținerii interviului.

 Persoana responsabilă de recepționarea dosarelor și furnizarea informațiilor suplimentare referitor la organizarea concursului – dna Olesea Buhaniuc specialist serviciu personal tel. 0 (235) 27468, poșta electronică: cs.orhei2@ms.md.

Președintele comisiei de angajare prin concurs ȘSMF A. Stratulat

 Ex.secretar O. Buhaniuc